CELEX: 32021D0625
Language: lv
Date: 2021-04-14 00:00:00
Title: Komisijas Lēmums (ES, Euratom) 2021/625 (2021. gada 14. aprīlis) par primāro tirgotāju tīkla izveidi un atbilstības kritēriju noteikšanu sindicētu darījumu vadošo un līdzvadošo pārvaldnieku pilnvarojuma saņemšanai, lai Komisija Savienības un Eiropas Atomenerģijas kopienas vārdā varētu veikt aizņēmumu darbības

16.4.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 131/170
               
            
         KOMISIJAS LĒMUMS (ES, Euratom) 2021/625
         (2021. gada 14. aprīlis)
         par primāro tirgotāju tīkla izveidi un atbilstības kritēriju noteikšanu sindicētu darījumu vadošo un līdzvadošo pārvaldnieku pilnvarojuma saņemšanai, lai Komisija Savienības un Eiropas Atomenerģijas kopienas vārdā varētu veikt aizņēmumu darbības
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Atomenerģijas kopienas dibināšanas līgumu,
         ņemot vērā Eiropas Parlamenta un Padomes Regulu (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam (1),
         tā kā:
         
                     (1)
                  
                  
                     Komisija ar Lēmumu (ES, Euratom) 2020/2053 (2) ir pilnvarota Savienības vārdā kapitāla tirgos aizņemties līdz 750 000 miljoniem EUR 2018. gada cenās, lai varētu palīdzēt risināt Covid-19 krīzes ekonomiskās un sociālās sekas. Saskaņā ar Padomes Regulu (ES) 2020/2094 (3) minētie aizņēmumi ir paredzēti atveseļošanas finansēšanai pēc Covid-19 krīzes. Savienība sniegs atmaksājamu un neatmaksājamu atbalstu dažādu programmu ietvaros un jo īpaši atbalstīs publiskās investīcijas un reformas saskaņā ar Atveseļošanas un noturības mehānismu, kas izveidots ar Eiropas Parlamenta un Padomes Regulu (ES) 2021/241 (4).
                  
               
                     (2)
                  
                  
                     Komisija jau ir pilnvarota Savienības vārdā rīkoties kā aizņēmēja kapitāla tirgos, lai finansētu aizdevumus finansiālajai palīdzībai, kas piešķirta saskaņā ar Regulu (ES) Nr. 407/2010 (5), Padomes Regulu (EK) Nr. 332/2002 (6), Eiropas Parlamenta un Padomes lēmumiem, ar kuriem dažādām valstīm piešķir makrofinansiālo palīdzību no saskaņā ar Padomes Regulu (EK, Euratom) Nr. 480/2009 (7), Eiropas Parlamenta un Padomes Lēmumu (ES) 2020/701 (8) un Padomes Regulu (ES) 2020/672 (9) nodrošināta finansējuma.
                  
               
                     (3)
                  
                  
                     Ar Padomes Lēmumu 77/270/Euratom (10) Komisija ir arī pilnvarota Eiropas Atomenerģijas kopienas (Euratom) vārdā aizņemties līdzekļus kapitāla tirgos, lai finansētu konkrētus investīciju projektus kodolenerģijas nozarē dalībvalstīs un dažās trešās valstīs Centrāleiropā un Austrumeiropā.
                  
               
                     (4)
                  
                  
                     Saskaņā ar Finanšu regulas 282. panta 3. punktu Finanšu regulas X sadaļas noteikumus par finansiālo palīdzību sāka piemērot 2021. gada 1. janvārī.
                  
               
                     (5)
                  
                  
                     Kapitāla tirgu izmantošana notiks plašā mērogā, un emisija notiks bieži. Kapitāla tirgu absorbcijas spēja ir ierobežota. Tāpēc finansēšanas darbību organizēšanai jābūt elastīgai. Ņemot vērā iepriekš minēto, ir nepieciešams, lai Komisija pastiprinātu savu spēju izmantot darbotiesspējīgu un kvalificētu kredītiestāžu tīklu parāda vērtspapīru primārai izvietošanai, šādas izvietošanas veicināšanai un attiecīgā gadījumā attiecīgu finanšu pakalpojumu sniegšanai, piemēram, uzticamu tirgus konsultāciju un tirgus informācijas sniegšanai.
                  
               
                     (6)
                  
                  
                     Tīklā iekļautajiem primārajiem tirgotājiem ir tiesības piedalīties izsolēs, ko rīko Komisija, lai aizņemtos kapitāla tirgos. Atbilstības kritēriji tiek noteikti, pamatojoties uz pieredzi, kas gūta, atlasot kredītiestādes esošo finansiālās palīdzības programmu ietvaros. Tiek ņemta vērā arī valsts un pārvalstisku emitentu paraugprakse.
                  
               
                     (7)
                  
                  
                     Lai panāktu raitu un efektīvu aizņēmumu un parādu pārvaldības darbību norisi, attiecībā uz primāro tirgotāju tīklu izmantotā sistēma būtu jāpiemēro visām Komisijas aizņēmumu darbībām.
                  
               
                     (8)
                  
                  
                     Kredītiestādēm vajadzētu būt tiesīgām piedalīties primāro tirgotāju tīklā, ja tās atbilst noteiktajiem atbilstības kritērijiem. To mērķis ir garantēt primāro tirgotāju funkcijas efektīvu izpildi, it īpaši tirgus operāciju lietpratīgu veikšanu un parakstīšanas saistību izpildi. Šajā sakarā ir būtiski, lai atbilstīgi primārie tirgotāji spētu nodemonstrēt stabilu organizatorisko struktūru, profesionālās un vadības spējas, nozīmīga apmēra tirgus darbību valsts un pārvalstisku obligāciju emisijas parakstīšanas jomā un atbilstību attiecīgajam tiesiskajam regulējumam, jo īpaši attiecībā uz Savienības prudenciālajām prasībām (11) un to izpildes uzraudzību (12). Saskaņā ar pārredzamības principu šie kritēriji un lēmumi, ar kuriem kredītiestāde tiek atzīta par primāro tirgotāju, būtu jāpublicē Eiropas Savienības Oficiālajā Vēstnesī.
                  
               
                     (9)
                  
                  
                     Dalība primāro tirgotāju tīklos, ko pārvalda kāda dalībvalsts vai pārvalstisks emitents, dod kredītiestādei tiesības piedalīties attiecīgā emitenta publiskā parāda vērtspapīru izsolēs. Regulāra un aktīva iesaistīšanās valsts vai pārvalstiskās izsoles procedūrās ir drošs apliecinājums par pieredzi publiskā parāda pārvaldības operācijās. Tāpēc starp atbilstības nosacījumiem dalībai Savienības primāro tirgotāju tīklā būtu jānosaka dalība vismaz vienas dalībvalsts vai Eiropas pārvalstiska emitenta primāro tirgotāju tīklā vai primārajā tirdzniecības mehānismā.
                  
               
                     (10)
                  
                  
                     Pēc iekļaušanas primāro tirgotāju tīklā primārajiem tirgotājiem vajadzētu būt tiesībām izmantot nosaukumu “Eiropas Savienības primāro tirgotāju tīkla dalībnieks” un piedalīties visās Savienības un Euratom parāda vērtspapīru izsolēs. Šiem tirgotājiem būtu jāiegādājas izsolāmo apjomu minimālais svērtais vidējais apjoms un jāizpilda konkrēti ziņošanas pienākumi.
                  
               
                     (11)
                  
                  
                     Primārajiem tirgotājiem būtu arī jāievēro vispārējie noteikumi, kas reglamentē dalību primāro tirgotāju tīklā, jo īpaši primāro tirgotāju tīkla dalībnieku tiesības, saistības un pienākumi, gada pārskata sniegšanas, ziņošanas pienākumi, kā arī noteikumi par pārbaudēm, dalības apturēšanu, izslēgšanu no primāro tirgotāju tīkla un iespēju izstāties no tā.
                  
               
                     (12)
                  
                  
                     Parāda vērtspapīru emisija 3. un 4. apsvērumā minēto aizņēmumu programmu ietvaros tiek veikta, papildus izsolēm izmantojot arī sindicēšanu vai privātu izvietošanu. Šajā nolūkā Komisija katra aizņēmuma darījuma vajadzībām izraugās kredītiestādes, kas atbilst noteiktajām sindicētu darījumu un privātas izvietošanas atbilstības prasībām.
                  
               
                     (13)
                  
                  
                     Primāro tirgotāju tīkla dalībniekiem, kuri pērk lielāku vidējo svērto procentuālo daļu no izsolāmajiem apjomiem, nekā tiek prasīts dalībai primāro tirgotāju tīklā, un kuriem ir pietiekama sekundārā tirgus daļa Savienības un Euratom parāda vērtspapīros, vajadzētu būt tiesīgiem sindicētajos darījumos darboties kā vadošajiem un līdzvadošajiem pārvaldniekiem. Šai tirgotāju grupai būtu arī jāapņemas veicināt Savienības un Euratom parāda vērtspapīru likviditāti, veicot tirgus uzturētāja darbības, sniegt Komisijai uzticamas konsultācijas un tirgus informāciju un izplatīt Savienības un Euratom vērtspapīru emisijas investoriem.
                  
               
                     (14)
                  
                  
                     Ar vadošā pārvaldnieka un līdzvadošā pārvaldnieka lomām saistītie uzdevumi būtu jāuzskata par finanšu pakalpojumiem, kā minēts Regulas (ES, Euratom) 2018/1046 I pielikuma 1. nodaļas 2. iedaļas 11.1. punkta j) apakšpunktā. Tāpēc atbilstīgu primāro tirgotāju izraudzīšanās par sindikāta dalībniekiem konkrētam emisijas darījumam būtu jābalsta uz sarunu procedūru, iepriekš nepublicējot paziņojumu par līgumu. Šajā procedūrā būtu jāietilpst uzaicinājuma iesniegt priekšlikumus nosūtīšanai atbilstīgiem tirgotājiem un saņemto priekšlikumu izvērtēšanai Komisijā.
                  
               
                     (15)
                  
                  
                     Tā kā ir paredzams, ka Komisija bieži izmantos kapitāla tirgus, ir jāizveido raits, ātrs un efektīvs mehānisms banku izraudzīšanai par sindicēto darījumu vadošajiem un līdzvadošajiem pārvaldniekiem. Tādēļ ir jānodrošina taisnīgs un pārredzams pamats, lai uzaicinājumu iesniegt priekšlikumus attiecinātu tikai uz tādu primāro tirgotāju apakšgrupu, kuri ir tiesīgi piedalīties sindikātos. Šī papildu atlase ir vajadzīga, lai līdzsvarotu nepieciešamību pēc konkurences sindikāta atbalsta pakalpojumu iepirkuma procedūrā un nepieciešamību efektīvi sagatavot laika ziņā sensitīvus darījumus un lai izvairītos no primāro tirgotāju centienu dublēšanās, iesniedzot pieteikumus sindikāta pilnvarojuma saņemšanai. Šāda banku atlase būtu jābalsta uz kvalitatīviem un kvantitatīviem kritērijiem, kas saistīti ar atbilstīgo primāro tirgotāju pierādīto spēju atbalstīt valsts un pārvalstiskas emisijas primārajos un sekundārajos tirgos un to spēju izplatīt parāda vērtspapīrus investoriem. Šim procesam būtu arī jānodrošina rotācijas mehānisms, kas nodrošina vienlīdzīgas iespējas piedalīties visiem atbilstīgajiem primārajiem tirgotājiem.
                  
               
                     (16)
                  
                  
                     Ņemot vērā vajadzību aizsargāt Savienības finanšu intereses, būtu jāparedz uzraudzības noteikumi, lai nodrošinātu, ka primāro tirgotāju tīkla dalībnieki pilda pienākumus, kas paredzēti šajā lēmumā un citos attiecīgos piemērojamos noteikumos, jo īpaši vispārējos noteikumos. Attiecīgā gadījumā minētajā uzraudzībā būtu jāiesaista Eiropas Birojs krāpšanas apkarošanai (OLAF).
                  
               
                     (17)
                  
                  
                     Aizņēmumu un parādu pārvaldības darbības, kas notiek ar publisko iestāžu un elektronisko platformu starpniecību, neietver finanšu darījumu partneru atlasi. Šā iemesla dēļ šis lēmums uz tām nebūtu jāattiecina,
                  
               IR PIEŅĒMUSI ŠO LĒMUMU.
         1. NODAĻA
         
            PRIEKŠMETS, DARBĪBAS JOMA UN DEFINĪCIJAS
         
         
            1. pants
            Priekšmets un darbības joma
            
               1.   Ar šo lēmumu izveido primāro tirgotāju tīklu un nosaka atbilstības kritērijus un procedūras noteikumus tā dalībnieku atlasei, kā arī šo dalībnieku tiesības un pienākumus.
            
            
               2.   Šis lēmums attiecas uz visām aizņēmumu un parādu pārvaldības darbībām, ko Komisija veic Savienības un Euratom vārdā, ja Komisija izvēlas privātus finanšu darījumu partnerus.
            
         
         
            2. pants
            Definīcijas
            Šajā lēmumā piemēro šādas definīcijas:
            
                        1)
                     
                     
                        “izsole” ir Savienības un Euratom parāda vērtspapīru emisijas process, kas balstīts uz konkurētspējīgu piedāvājumu sniegšanu, izmantojot izsoles platformu primārajā tirgū;
                     
                  
                        2)
                     
                     
                        “aizņēmumu programmas” ir Savienības un Euratom programmas, kas ietver aizņēmumu darbības finanšu tirgos, jo īpaši finansiālo palīdzību, par kuru nolemts saskaņā ar Regulu (ES) Nr. 407/2010, Regulu (EK) Nr. 332/2002, Eiropas Parlamenta un Padomes lēmumiem, ar kuriem dažādām valstīm piešķir makrofinansiālo palīdzību no saskaņā ar Padomes Regulu (EK, Euratom) Nr. 480/2009 vai Lēmumu (ES) 2020/701, kā arī Regulu (ES) 2020/672 nodrošināta finansējuma, Euratom programma saskaņā ar Lēmumu 77/270/Euratom un aizņēmuma veikšana, pamatojoties uz Lēmuma (ES, Euratom) 2020/2053 5. pantu;
                     
                  
                        3)
                     
                     
                        “kredītiestāde” ir kredītiestāde, kā definēts Eiropas Parlamenta un Padomes Regulas (ES) Nr. 575/2013 (13) 4. panta 1. punkta 1) apakšpunktā;
                     
                  
                        4)
                     
                     
                        “parāda vērtspapīri” ir parādzīmes un/vai īstermiņa finanšu instrumenti, piemēram, valsts kases vekseļi, kā arī jebkurš cits finanšu instruments, ko emitējusi Savienība un/vai Euratom;
                     
                  
                        5)
                     
                     
                        “primāro tirgotāju tīkla dalībnieki” ir kredītiestādes, kas atbilst 4. pantā noteiktajiem atbilstības kritērijiem un ir iekļautas 11. pantā minētajā sarakstā;
                     
                  
                        6)
                     
                     
                        “Eiropas pārvalstiskie emitenti” ir Eiropas Padomes Attīstības banka, Eiropas Finanšu stabilitātes instruments, Eiropas Stabilizācijas mehānisms, Eiropas Investīciju banka un Ziemeļvalstu Investīciju banka;
                     
                  
                        7)
                     
                     
                        “saistīta vienība” ir jebkura vienība, kas pieder vienai un tai pašai grupai, kā definēts Direktīvas 2002/87/EK (14) 2. panta 12) punktā.
                     
                  
         
            3. pants
            Primāro tirgotāju tīkla izveide
            Savienības primāro tirgotāju tīkls (“primāro tirgotāju tīkls”) ir tādu kredītiestāžu grupa, kuras ir tiesīgas piedalīties šādās Komisijas aizņēmumu un parādu pārvaldības darbībās:
            
                        a)
                     
                     
                        parāda vērtspapīru izvietošana primārajos kapitāla tirgos, jo īpaši ar izsoļu un sindicētu darījumu palīdzību;
                     
                  
                        b)
                     
                     
                        Savienības un Euratom parāda vērtspapīru likviditātes veicināšana finanšu tirgos;
                     
                  
                        c)
                     
                     
                        uzticamu konsultāciju un tirgus informācijas sniegšana Komisijai;
                     
                  
                        d)
                     
                     
                        Savienības un Euratom parāda vērtspapīru izvietošanas veicināšana un izveide.
                     
                  
         2. NODAĻA
         
            PRIMĀRO TIRGOTĀJU TĪKLA IZVEIDE
         
         
            4. pants
            Atbilstības kritēriji dalībai primāro izplatītāju tīklā
            Par primāro tirgotāju tīkla dalībniecēm ir tiesīgas kļūt kredītiestādes, kuras atbilst turpmāk norādītajiem kritērijiem:
            
                        a)
                     
                     
                        tām jābūt juridiskām personām, kas ir iedibinātas un kuru galvenais birojs atrodas Savienībā vai kādā Eiropas Ekonomikas zonas valstī;
                     
                  
                        b)
                     
                     
                        tām jābūt saņēmušām atļauju veikt kredītiestādes darbību Savienībā saskaņā ar Eiropas Parlamenta un Padomes Direktīvu 2013/36/ES (15) un jābūt kādas Savienības kompetentās iestādes uzraudzībā; un
                     
                  
                        c)
                     
                     
                        tām jābūt iekļautām kādas Eiropas valsts vai pārvalstiskā primāro tirgotāju tīklā, kas izveidots, lai darbotos kā kādas dalībvalsts vai kāda Eiropas pārvalstiska emitenta darījumu partneris. Šajā lēmumā Eiropas valsts vai pārvalstisks primāro tirgotāju tīkls ir paredzēts kā viena no šādām struktūrām:
                        
                                    i)
                                 
                                 
                                    finanšu iestāžu tīkls, grupa vai organizēta sistēma, ko valsts vai pārvalstisks emitents izraugās par tirgus darījumu partneri publiskā parāda pārvaldības ietvaros; dalība tajā parasti ietver piedalīšanos publiskā parāda vērtspapīru emisijās, rīkojot izsoles;
                                 
                              
                                    ii)
                                 
                                 
                                    primārās tirdzniecības mehānisms, kas būtībā ir līdzvērtīgs i) punktā minētajam tīklam, grupai vai organizētai sistēmai.
                                 
                              
                  
         
            5. pants
            Saistības
            Primāro tirgotāju tīkla dalībnieki uzņemas šādas saistības:
            
                        a)
                     
                     
                        reizi pusgadā iegādāties minimālo svērto vidējo apjomu 0,05 % apmērā no Savienības un/vai Euratom izsolītā apjoma saskaņā ar pielikuma A daļu;
                     
                  
                        b)
                     
                     
                        izpildīt pienākumu katru mēnesi precīzi, laikus un pilnībā ziņot Komisijai par Savienības un Euratom parāda vērtspapīru tirdzniecības apjomiem, ievērojot saskaņoto formātu ziņošanai par tirdzniecību sekundārajā Eiropas valsts parāda vērtspapīru tirgū, ko noteikusi Eiropas Savienības Ekonomikas un finanšu komitejas apakškomiteja ES valsts parādu tirgu jautājumos. Ziņošanas kvalitāti regulāri novērtē un rezultātus paziņo ieinteresētajam primārajam tirgotājam. Primārajam tirgotājam tiek paziņots, ja sniegtie dati nav precīzi;
                     
                  
                        c)
                     
                     
                        iesniegt “Vispārējo noteikumu Eiropas Savienības primārajiem tirgotājiem (turpmāk tekstā –”VN”)” parakstītu kopiju;
                     
                  
                        d)
                     
                     
                        nodrošināt, ka to tirdzniecības personālam piešķirtās tirdzniecības atļaujas tiek pārskatītas reizi ceturksnī un ir derīgas un spēkā;
                     
                  
                        e)
                     
                     
                        ievērot tirgus praksi un ētiku; konkrēti:
                        
                                    i)
                                 
                                 
                                    primārie tirgotāji attiecībā uz tirgus praksi ievēro rīcības kodeksu un visaugstākos standartus, kas piemērojami to darbībām EUR fiksēta ienākuma vērtspapīru darījumos;
                                 
                              
                                    ii)
                                 
                                 
                                    Komisija novērtē primāro tirgotāju rīcību sindicēta darījuma un citu parāda pārvaldības operāciju izpildes laikā attiecībā uz gatavību, tirgus neitralitāti, pareizu un efektīvu izpildi;
                                 
                              
                                    iii)
                                 
                                 
                                    katrs primārais tirgotājs nekavējoties paziņo Komisijai par jebkuru procedūru, ko pret to ierosinājusi kādas dalībvalsts kompetentā iestāde attiecībā uz darbībām, ko primārais tirgotājs veicis kā kredītiestāde. Katrs primārais tirgotājs paziņo Komisijai par visiem pasākumiem vai lēmumiem, kas pieņemti šo procedūru rezultātā;
                                 
                              
                                    iv)
                                 
                                 
                                    katrs primārais tirgotājs nekavējoties paziņo Komisijai, ja primārais tirgotājs vai kāda no tā saistītajām vienībām ir atzīti par vainīgiem saistībā ar apsūdzību krimināllietā, tostarp par izvairīšanos no nodokļu maksāšanas, vai ja tiem piemēro administratīvus vai disciplinārus sodus, vai arī ja ir apturēta to dalība vai tie ir izslēgti no nozares organizācijas jebkurā dalībvalstī;
                                 
                              
                                    v)
                                 
                                 
                                    primārie tirgotāji un ar tiem saistītās vienības piemēro pasākumus, kas saistīti ar nelikumīgi iegūtu līdzekļu legalizācijas un terorisma finansēšanas apkarošanu saskaņā ar spēkā esošajiem valsts un Savienības tiesību aktiem un noteikumiem. Ja kādas dalībvalsts kompetentā iestāde konstatē jebkādus trūkumus nelikumīgi iegūtu līdzekļu legalizācijas novēršanas vai terorisma finansēšanas novēršanas jomās vai piemēro sodus saistībā ar minētajām jomām, primārie tirgotāji nekavējoties informē Komisiju un ziņo par saviem korektīvajiem pasākumiem;
                                 
                              
                                    vi)
                                 
                                 
                                    primārais tirgotājs nodrošina, ka saistībā ar Savienības un Euratom parāda vērtspapīriem netiek noslēgti darījumi, kuros būtu iesaistīti darījumu partneri, kas ir inkorporēti vai iedibināti valstī, kura iekļauta ES sarakstā ar jurisdikcijām, kas nodokļu nolūkos nesadarbojas, vai kura ir identificēta kā augsta riska trešā valsts saskaņā ar Direktīvas (ES) 2015/849 9. panta 2. punktu un ir iekļauta Deleģētajā regulā (ES) 2016/1675, vai kas faktiski neatbilst Savienības vai starptautiski saskaņotiem nodokļu standartiem attiecībā uz pārredzamību un informācijas apmaiņu un sankciju režīmu pārkāpumiem, jo īpaši ierobežojošiem pasākumiem saskaņā ar LESD 215. pantu;
                                 
                              
                  
                        f)
                     
                     
                        ievērot konfidencialitāti attiecībā uz visu informāciju, kas saņemta no Komisijas.
                     
                  
         
            6. pants
            Vispārējie noteikumi
            
               1.   Vispārējos noteikumus piemēro visām aizņēmumu un parādu pārvaldības darbībām, ko Komisija veic aizņēmumu programmu ietvaros saskaņā ar šo lēmumu.
            
            
               2.   Saskaņā ar šo lēmumu Vispārējos noteikumos:
               
                           a)
                        
                        
                           nosaka sīku informāciju par pienākumiem attiecībā uz dalības laiku primāro tirgotāju tīklā;
                        
                     
                           b)
                        
                        
                           nosaka ikgadējās pārskatīšanas saturu un procedūru;
                        
                     
                           c)
                        
                        
                           nosaka sīki izstrādātus ziņošanas pienākumus;
                        
                     
                           d)
                        
                        
                           paredz pārbaužu noteikumus;
                        
                     
                           e)
                        
                        
                           paredz sīki izstrādātus noteikumus un procedūras dalības apturēšanai, šādas apturēšanas atcelšanai un izslēgšanai no primāro tirgotāju tīkla; un
                        
                     
                           f)
                        
                        
                           reglamentē iespēju izstāties no primāro tirgotāju tīkla.
                        
                     
            
               3.   Jebkuru termiņu aprēķina šādi:
               
                           a)
                        
                        
                           ja termiņš ir izteikts dienās vai mēnešos no konkrēta datuma vai notikuma, tad šā datuma vai notikuma dienu vai mēnesi neieskaita termiņā;
                        
                     
                           b)
                        
                        
                           dienās izteikti termiņi ietver tikai darbdienas. Darbdienas nosaka saskaņā ar Luksemburgas valsts svētku dienu un brīvdienu kalendāru (https://www.abbl.lu/fr/topic/bank-holidays/);
                        
                     
                           c)
                        
                        
                           mēnešos izteikts termiņš beidzas līdz ar pēdējā mēneša dienu, kas atbilst tā datuma vai notikuma dienai, no kura šis termiņš ir aprēķināts;
                        
                     
                           d)
                        
                        
                           ja mēnešos izteikta termiņa pēdējā mēnesī nav datuma, kurā termiņam būtu jābeidzas, tad termiņš beidzas minētā mēneša pēdējās dienas beigās;
                        
                     
                           e)
                        
                        
                           ja mēnešos izteikts termiņš beidzas valsts svētku dienā vai brīvdienā, to pagarina līdz pirmās nākamās darbdienas beigām.
                        
                     
         
         
            7. pants
            Primāro tirgotāju tīkla dalībnieku tiesības
            Primāro tirgotāju tīkla dalībniekiem ir šādas tiesības:
            
                        a)
                     
                     
                        izmantot nosaukumu “Eiropas Savienības primāro tirgotāju tīkla dalībnieks”;
                     
                  
                        b)
                     
                     
                        piedalīties un iesniegt piedāvājumus jebkurā Savienības vai Euratom parāda vērtspapīru izsolē;
                     
                  
                        c)
                     
                     
                        regulāri, vismaz reizi gadā, saņemt atsauksmes par savu sniegumu, jo īpaši saistībā ar to klasifikāciju izsolēs un sekundārajos tirgos; šo atsauksmju pamatā ir 11. pantā minētais iekšējās novērtēšanas process, kurā piemēro objektīvus kritērijus, kas jāpaziņo primārajiem tirgotājiem;
                     
                  
                        d)
                     
                     
                        neskarot 3. nodaļu, būt tiesīgiem piedalīties parādu pārvaldības operācijās, tostarp šādās:
                        
                                    i)
                                 
                                 
                                    vērtspapīru privāta izvietošana;
                                 
                              
                                    ii)
                                 
                                 
                                    repo darījumi, kā definēts Eiropas Parlamenta un Padomes Regulas (ES) 2015/2365 (16) 3. panta 9. punktā;
                                 
                              
                                    iii)
                                 
                                 
                                    mijmaiņas līgumi, kā definēts Komisijas Deleģētās regulas (ES) 2017/583 (17) III pielikuma 1. iedaļas 10. punktā.
                                 
                              
                  
                        e)
                     
                     
                        tiesības jebkurā brīdī atsaukt dalību primāro tirgotāju tīklā, par to paziņojot Komisijai. Atsaukums stājas spēkā paziņojuma datumam sekojošā otrā mēneša pirmajā darbdienā.
                     
                  
         3. NODAĻA
         
            VADOŠO UN LĪDZVADOŠO PĀRVALDNIEKU PILNVAROJUMI SINDICĒTIEM DARĪJUMIEM
         
         
            8. pants
            Atbilstības kritēriji sindicētu darījumu vadošo un līdzvadošo pārvaldnieku pilnvarojumiem
            Primāro tirgotāju tīkla dalībnieki ir tiesīgi darboties kā sindicēto darījumu vadošie un līdzvadošie pārvaldnieki, ja tie atbilst šādiem kritērijiem:
            
                        a)
                     
                     
                        tie ir iegādājušies vismaz 2,00 % no Savienības un Euratom izsolītajiem apjomiem vidējā svērtajā apjomā, pamatojoties uz iepriekšējām trim izsolēm pēc slīdošā grafika principa;
                     
                  
                        b)
                     
                     
                        pamatojoties uz saskaņā ar šo lēmumu paziņotiem darījumu datiem, tie ir snieguši pierādījumus, ka sekundārajos tirgos tiem ir vismaz 2,00 % tirgus daļa Savienības un Euratom parāda vērtspapīros;
                     
                  
                        c)
                     
                     
                        tie ir piekrituši vispārējiem noteikumiem attiecībā uz sindicētu darījumu vadošo un līdzvadošo pārvaldnieku pilnvarojumiem, kas var būt daļa no Vispārējiem noteikumiem; un
                     
                  
                        d)
                     
                     
                        piekrītot maksu grafikam.
                     
                  
         
            9. pants
            Maksu grafiks
            Aizņēmumu un parāda pārvaldības operācijām piemēro 8. panta d) punktā minēto maksu grafiku. Maksu grafikā nosaka atlīdzību, kas ir samērīga ar izmaksām un riskiem, kas rodas atbilstīgajiem primārajiem tirgotājiem, veicot Savienības un Euratom aizņēmumu un parāda pārvaldības operācijas, vienlaikus nodrošinot izmaksu efektivitāti Savienībai un ņemot vērā Savienības parāda vērtspapīru emisijas īpatnības, jo īpaši apjomus un termiņus. Norādi uz maksu grafiku sniedz pielikumā vispārējiem noteikumiem par sindicēto darījumu vadošo un līdzvadošo pārvaldnieku pilnvarojumiem.
         
         
            10. pants
            Papildu saistības
            Primāro tirgotāju tīkla dalībniekus, kas atbilst 8. pantā noteiktajiem atbilstības kritērijiem, var izvēlēties sindicētu darījumu vadošo un līdzvadošo pārvaldnieku pilnvarojuma piešķiršanai, pamatojoties uz novērtējumu par to gatavību veikt jebkuru no šādām darbībām:
            
                        a)
                     
                     
                        iespēju robežās, veicot tirgus uzturētāja darbības, sekmēt Savienības un Euratom parāda vērtspapīru likviditāti, tādējādi veicinot cenu atklāšanu, sekundārā tirgus efektivitāti un pareizu tirdzniecības izpildi;
                     
                  
                        b)
                     
                     
                        sniegt Komisijai uzticamas konsultācijas un tirgus informāciju, lai izstrādātu un īstenotu aizņēmumu programmas, un jo īpaši sniegt konsultācijas pirms finansēšanas programmas publicēšanas un saistībā ar parāda pārvaldības darījumu sagatavošanu aizņēmumu programmu ietvaros;
                     
                  
                        c)
                     
                     
                        regulāri sniegt Komisijai informāciju par tirgus tendencēm, analīzi un pētījumiem par fiksēta ienākuma tirgu darbību un jo īpaši par valstīm, pārvalstiskām organizācijām un aģentūrām;
                     
                  
                        d)
                     
                     
                        Savas darbības stratēģijas ietvaros veicināt un attīstīt Savienības un Euratom parāda vērtspapīru izvietošanu diversificētā un plašā investoru kopienā.
                     
                  
         
            11. pants
            Sindikāta izvēle
            
               1.   Sindikātus izvēlas saskaņā ar Regulas (ES, Euratom) 2018/1046 I pielikuma 1. nodaļas 2. iedaļas 11.1. punkta j) apakšpunktu sarunu procedūrā, iepriekš nepublicējot paziņojumu par līgumu.
            
            
               2.   Komisija nosūta uzaicinājumus iesniegt priekšlikumus primāro tirgotāju tīkla atbilstīgo dalībnieku apakšgrupai, kas atbilst 8. un 10. pantā noteiktajiem kritērijiem, aicinot iesniegt piedāvājumu piedalīties kā vadošajiem vai līdzvadošajiem pārvaldniekiem.
            
            
               3.   Atlase iekļaušanai atbilstīgo primāro tirgotāju apakšgrupā, kam tiek sūtīts uzaicinājums iesniegt priekšlikumus, ir balstīta uz kvalitatīviem un kvantitatīviem kritērijiem, kas saistīti ar atbilstīgo primāro tirgotāju pierādīto spēju atbalstīt valsts un pārvalstiskas emisijas primārajos un sekundārajos tirgos un to spēju izplatīt parāda vērtspapīrus investoriem. Šie kritēriji ietver arī 10. pantā uzskaitīto darbību izpildes novērtējumu. Komisija piemēro rotācijas principu, lai nodrošinātu, ka visi primāro tirgotāju tīkla atbilstīgie dalībnieki regulāri saņem uzaicinājumu iesniegt priekšlikumus.
            
            
               4.   Priekšlikumus, kas saņemti no 2. punktā minētajiem atbilstīgajiem dalībniekiem, izvērtē, pamatojoties uz papildu objektīviem kvalitatīvajiem un kvantitatīvajiem kritērijiem un par mērķi uzskatot tāda sindikāta izveidi, kura sastāvā ir attiecīgā darījuma optimālai izpildei vislabākā iespējamā pārvaldnieku kombinācija.
            
            
               5.   Kritērijus uzaicinājumu iesniegt priekšlikumus nosūtīšanai un saņemto priekšlikumu novērtēšanai primāro tirgotāju tīkla dalībnieku apakšgrupai dara zināmus līdz ar uzaicinājumu.
            
         
         4. NODAĻA
         
            DALĪBAS PIETEIKUMS, PRIMĀRO TIRGOTĀJU TĪKLA DALĪBNIEKU SARAKSTA IZVEIDE UN UZRAUDZĪBA
         
         
            12. pants
            Dalības pieteikums un primāro tirgotāju saraksts
            
               1.   Ieinteresētās kredītiestādes iesniedz Komisijai pieteikumu dalībai primāro tirgotāju tīklā, aizpildot un iesniedzot Komisijas tīmekļa vietnē pieejamo pieteikuma veidlapu un pievienoto kontrolsarakstu attiecībā uz pielaides kritērijiem.
            
            
               2.   Pieteikumos iekļaušanai primāro tirgotāju tīklā iekļauj pierādījumu par atbilstību 4. un 5. pantam. Šim nolūkam pievienojamie pierādījumi un apliecinošie dokumenti ir norādīti pieteikuma veidlapā un tās pielikumos.
            
            
               3.   Ja pieteikuma veidlapa vai sniegtā informācija ir nepilnīga vai dati ir nepietiekami, pieteikuma iesniedzējam var lūgt sniegt vajadzīgo papildu informāciju. Ja vajadzīgo papildu informāciju neiesniedz noteiktajā termiņā, pieteikuma veidlapa tiek noraidīta.
            
            
               4.   Ja pieteikuma iesniegšanas procesa laikā tiek sniegta nepatiesa, maldinoša vai nepareiza informācija vai dokumenti, pieteikuma iesniedzējs netiek iekļauts primāro tirgotāju tīklā, vai attiecīgā gadījumā tas var būt par iemeslu izslēgšanai no primāro tirgotāju tīkla saskaņā ar šā lēmuma 15. pantu.
            
            
               5.   Pieteikuma veidlapā katrs primārais tirgotājs paziņo, ka piekrīt Vispārējiem noteikumiem, tādējādi atzīstot to saistošo raksturu un apņemoties tos pildīt.
            
            
               6.   Pieteikuma veidlapu un Vispārējos noteikumus paraksta un katru VN lappusi parafē arī pienācīgi pilnvarots primārā tirgotāja pārstāvis, kurš, pamatojoties uz attiecīgās jurisdikcijas piemērojamiem tiesību aktiem un attiecīgajiem korporatīvajiem dokumentiem, ir pilnvarots galvot par šāda primārā tirgotāja saistību izpildi un darbību veikšanu saskaņā ar VN. Šajā nolūkā, iesniedzot pieteikuma veidlapu, tiek sniegts izraksts no attiecīgā uzņēmumu reģistra.
            
            
               7.   Visus paziņojumus, brīdinājumus vai informāciju, kas attiecas uz šo lēmumu un Vispārējiem noteikumiem, nosūta uz adresi, ko primārais tirgotājs savā pieteikuma veidlapā norādījis paziņojumu saņemšanai, un to adresē personai, kas veidlapā norādīta kā “koordinators”.
            
         
         
            13. pants
            Iekļaušana primāro tirgotāju tīklā
            
               1.   Lēmumu par to, vai pieteikuma iesniedzēju iekļaut primāro tirgotāju tīkla sarakstā, pieņem vēlākais divu mēnešu laikā pēc attiecīgā pieteikuma iesniegšanas. Ja pieteikuma iesniedzējam tiek lūgts iesniegt papildu informāciju saskaņā ar 12. panta 3. punktu, lēmuma pieņemšanas termiņu attiecībā uz konkrēto pieteikuma iesniedzēju aptur līdz minētās papildu informācijas iesniegšanas dienai. Ja pieteikuma iesniedzējs informē Komisiju, ka uzskata pieteikumu par pilnīgu, lēmumu pieņem divu mēnešu laikā. Pieteikuma iesniedzēju informē par lēmumu.
               Lēmumā par neiekļaušanu norāda tā pamatojumu.
            
            
               2.   Atjaunināto primāro tirgotāju tīkla dalībnieku sarakstu reizi gadā publicē Eiropas Savienības Oficiālajā Vēstnesī.
            
            
               3.   Lai veiktu ikgadējo pārskatīšanu, primāros tirgotājus aicina deklarēt Komisijai, ka tie joprojām atbilst visiem 4. pantā noteiktajiem dalības kritērijiem.
            
         
         
            14. pants
            Uzraudzība
            Komisija var veikt pārbaudes vai norīkot trešo personu veikt pārbaudes, lai pārliecinātos par primāro tirgotāju tīkla dalībnieku atbilstību šim lēmumam. Primāro tirgotāju tīkla dalībnieki šajās pārbaudēs sadarbojas un atvieglo to veikšanu, jo īpaši sniedzot vajadzīgo informāciju un datus, kā arī piekļuvi tiem.
            Katrs primāro tirgotāju tīkla dalībnieks:
            
                        a)
                     
                     
                        paziņo Komisijai riska robežvērtību, kas noteikta Savienības un Euratom parāda vērtspapīru tirdzniecības darbībai saskaņā ar 5. panta c) punktā minētajiem Vispārējiem noteikumiem Savienības primārajiem tirgotājiem;
                     
                  
                        b)
                     
                     
                        paziņo Komisijai par katru kredītreitinga pazemināšanu, ko veic Eiropas Vērtspapīru un tirgu iestādes atzītas kredītreitingu aģentūras;
                     
                  
                        c)
                     
                     
                        nekavējoties paziņo Komisijai jebkuru izrietošu neatbilstību kādam no 4. pantā noteiktajiem atbilstības kritērijiem.
                     
                  Piekrītot Vispārējiem noteikumiem, primārais tirgotājs dod savu piekrišanu iespējamām revīzijām un pārbaudēm saistībā ar datiem, kas nosūtīti Komisijai saskaņā ar ziņošanas pienākumiem, jo īpaši attiecībā uz datiem, kas jāizmanto, lai novērtētu tā darbības rezultātus sekundārajā tirgū.
         
         
            15. pants
            Dalības apturēšana un izslēgšana no primāro izplatītāju tīkla
            
               1.   Primāro tirgotāju dalību primāro tirgotāju tīklā var apturēt šādos gadījumos:
               
                           a)
                        
                        
                           procedūru ierosināšana pret primāro tirgotāju, kā minēts 5. panta e) punkta iii) apakšpunktā;
                        
                     
                           b)
                        
                        
                           procedūras ierosināšana, kuras rezultātā var tikt pārtraukta dalība 4. panta c) punktā minētajā tīklā vai mehānismā;
                        
                     Primārais tirgotājs brīdinājumā par dalības apturēšanu tiek aicināts iesniegt savus apsvērumus termiņā, kas nav īsāks par septiņām dienām no brīdinājuma saņemšanas dienas. Apturēšanas lēmums stājas spēkā pirmajā darbdienā pēc paziņošanas dienas neatbilstīgajam primārajam tirgotājam.
               Dalības apturēšanu pēc attiecīgā primārā tirgotāja pieprasījuma var atcelt. Primārais tirgotājs iesniedz pietiekamus pierādījumus attiecīgi vai nu par to, ka pirmās daļas a) apakšpunktā minētās procedūras ir apturētas un to rezultātā attiecīgajam tirgotājam nav noteikts kāda veida sods, vai par to, ka pirmās daļas b) apakšpunktā minētā procedūra ir apturēta un tās rezultātā nav izbeigta dalība 4. panta c) punktā minētajā tīklā vai mehānismā. Iesniegtos pierādījumus izvērtē un lēmumu pieņem 15 darbdienu laikā pēc pieprasījuma saņemšanas.
            
            
               2.   Primārais tirgotājs tiek izslēgts no primāro tirgotāju tīkla šādos gadījumos:
               
                           a)
                        
                        
                           primārais tirgotājs vairs neatbilst kādam no 4. pantā minētajiem nosacījumiem;
                        
                     
                           b)
                        
                        
                           primārā tirgotāja izslēgšana saskaņā ar Eiropas Parlamenta un Padomes Regulas (ES, Euratom) 2018/1046 (18) 135.–142. pantu.
                        
                     
            
               3.   Šā panta 2. punktā noteiktajos gadījumos izslēgšanai no primāro tirgotāju tīkla piemēro šādu procedūru:
               
                           a)
                        
                        
                           primārais tirgotājs brīdinājumā par izslēgšanu tiek aicināts iesniegt savus apsvērumus termiņā, kas nav īsāks par septiņām dienām no brīdinājuma saņemšanas dienas;
                        
                     
                           b)
                        
                        
                           primāro tirgotāju informē par izslēgšanas lēmumu. Lēmums par izslēgšanu stājas spēkā pirmajā darbdienā pēc tā paziņošanas izslēgtajam primārajam tirgotājam.
                        
                     
            
               4.   Primārais tirgotājs var tikt izslēgts no primāro tirgotāju tīkla šādos gadījumos:
               
                           a)
                        
                        
                           5. pantā noteikto pienākumu nepildīšana;
                        
                     
                           b)
                        
                        
                           Eiropas Parlamenta un Padomes Regulas (ES) Nr. 596/2014 (19) 30. pantā minētais pārkāpums, kā par to nolemts attiecīgās kompetentās iestādes galīgajā lēmumā;
                        
                     
                           c)
                        
                        
                           kompetentās iestādes galīgais lēmums, kas pieņemts jebkuras 5. panta e) punkta v) apakšpunktā minētās procedūras rezultātā vai kas attiecas uz normatīvajiem aktiem par nelikumīgi iegūtu līdzekļu legalizācijas un terorisma finansēšanas apkarošanu;
                        
                     
                           d)
                        
                        
                           neatbilstība 5. panta e) punkta vi) apakšpunktam; vai
                        
                     
                           e)
                        
                        
                           tādas informācijas atklāšana, uz kuru attiecas konfidencialitātes pienākums saskaņā ar 5. panta f) punktu.
                        
                     
            
               5.   Šā panta 4. punktā noteiktajos gadījumos piemēro šādu procedūru:
               
                           a)
                        
                        
                           Attiecīgais primārais tirgotājs saņem brīdinājumu, kurā norādīts neatbilstības pamatojums un apsvērumu iesniegšanai noteikts termiņš, kas nav īsāks par septiņām dienām no dienas, kad primārais tirgotājs ir saņēmis brīdinājumu.
                        
                     
                           b)
                        
                        
                           Ņemot vērā iesniegtos apsvērumus, ja tādi ir, primārajam tirgotājam tiek nosūtīts brīdinājuma paziņojums, aicinot to veikt attiecīgus korektīvus pasākumus, lai atjaunotu un/vai nodrošinātu atbilstību attiecīgajiem kritērijiem un/vai pienākumiem.
                        
                     
                           c)
                        
                        
                           Primārais tirgotājs paziņo par plānotajiem korektīvajiem pasākumiem noteiktā termiņā, kas nav īsāks par vienu nedēļu no brīdinājuma paziņojuma saņemšanas dienas.
                        
                     
                           d)
                        
                        
                           Ja c) apakšpunktā minētajā termiņā informācija nav sniegta, primārais tirgotājs saņem otru brīdinājuma paziņojumu, kurā tas tiek aicināts veikt b) apakšpunktā minētos korektīvos pasākumus. Šā panta c) punktu piemēro mutatis mutandis.
                        
                     
                           e)
                        
                        
                           Primārais tirgotājs noteiktā termiņā, kas nav īsāks par vienu mēnesi no b) apakšpunktā minētā brīdinājuma paziņošanas dienas, sniedz pietiekamus pierādījumus par korektīvo pasākumu īstenošanu. Ja pierādījumu nav vai tie ir nepietiekami, primārajam tirgotājam adresē brīdinājumu par izslēgšanu, aicinot iesniegt apsvērumus termiņā, kas nav īsāks par septiņām dienām no brīdinājuma saņemšanas dienas. Ņemot vērā iesniegtos apsvērumus, ja tādi ir, var tikt pieņemts lēmums izslēgt neatbilstošo primāro tirgotāju no primāro tirgotāju tīkla.
                        
                     
                           f)
                        
                        
                           Lēmumā par izslēgšanu norāda tā pamatojumu.
                        
                     
                           g)
                        
                        
                           Lēmums par izslēgšanu stājas spēkā pirmajā darbdienā pēc tā paziņošanas izslēgtajam primārajam tirgotājam.
                        
                     
            
               6.   Dalības apturēšana primāro tirgotāju tīklā saskaņā ar 1. punktu, izslēgšana no tā saskaņā ar 2.–6. punktu un dalības atsaukšana saskaņā ar 7. panta e) punktu neietekmē attiecīgā primārā tirgotāja tiesības un pienākumus attiecībā uz līgumiem, kas noslēgti attiecīgi pirms izslēgšanas, apturēšanas vai atsaukšanas spēkā stāšanās dienas.
            
            
               7.   Dalības apturēšana nenozīmē 5. panta f) punktā un 14. pantā noteikto saistību izpildes apturēšanu.
            
         
         5. NODAĻA
         
            PĀREJAS NOTEIKUMI
         
         
            16. pants
            Pārejas noteikumi
            Pēc dienas, kad saraksts publicēts saskaņā ar 13. pantu, un līdz brīdim, kad Komisijai ir pieejami pietiekami dati, lai novērtētu 8. pantā minēto atbilstības kritēriju izpildi, visi primāro tirgotāju tīkla dalībnieki, kas atbilst 4. pantā noteiktajiem atbilstības kritērijiem, ir tiesīgi saņemt vadošo un līdzvadošo pārvaldnieku pilnvarojumu.
            Šo lēmumu piemēro aizņēmumu un parāda pārvaldības darbībām, ko Komisija veic pēc dienas, kad saraksts pirmo reizi publicēts saskaņā ar 13. pantu. Līdz minētajai dienai tirgotājus aizņēmumu un parādu pārvaldības darbību veikšanai izraugās, pamatojoties uz iekšējo darbības regulējumu, kas izveidots saskaņā ar esošajām aizņēmumu programmām.
         
         
            17. pants
            Nobeiguma noteikums
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
            
         
         
            Briselē, 2021. gada 14. aprīlī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 193, 30.7.2018., 1. lpp.
         
         
            (2)  Padomes Lēmums (ES, Euratom) 2020/2053 (2020. gada 14. decembris) par Eiropas Savienības pašu resursu sistēmu un ar ko atceļ Lēmumu 2014/335/ES, Euratom (OV L 424, 15.12.2020., 1. lpp.).
         
            (3)  Padomes Regula (ES) 2020/2094 (2020. gada 14. decembris), ar ko izveido Eiropas Savienības Atveseļošanas instrumentu ekonomikas atveseļošanas atbalstam pēc Covid-19 krīzes (OV L 433 I, 22.12.2020., 23. lpp.).
         
            (4)  Eiropas Parlamenta un Padomes Regula (ES) 2021/241 (2021. gada 12. februāris), ar kuru izveido Atveseļošanas un noturības mehānismu (OV L 57, 18.2.2021., 17. lpp.).
         
            (5)  Padomes Regula (ES) Nr. 407/2010 (2010. gada 11. maijs), ar ko izveido Eiropas finanšu stabilizācijas mehānismu (OV L 118, 12.5.2010., 1. lpp.).
         
            (6)  Padomes Regula (EK) Nr. 332/2002 (2002. gada 18. februāris), ar ko izveido vidēja termiņa finansiālas palīdzības mehānismu attiecībā uz dalībvalstu maksājumu bilancēm (OV L 53, 23.2.2002., 1. lpp.).
         
            (7)  Padomes Regula (EK, Euratom) Nr. 480/2009 (2009. gada 25. maijs), ar ko izveido Garantiju fondu ārējai darbībai (OV L 145, 10.6.2009., 10. lpp.).
         
            (8)  Eiropas Parlamenta un Padomes Lēmums (ES) 2020/701 (2020. gada 25. maijs) par makrofinansiālās palīdzības sniegšanu paplašināšanās un kaimiņreģiona partneriem saistībā ar Covid-19 pandēmiju (OV L 165, 27.5.2020., 31. lpp.).
         
            (9)  Padomes Regula (ES) 2020/672 (2020. gada 19. maijs), ar ko izveido Eiropas pagaidu atbalsta instrumentu bezdarba risku mazināšanai ārkārtas situācijā (SURE) pēc Covid-19 uzliesmojuma (OV L 159, 20.5.2020., 1. lpp.).
         
            (10)  Padomes Lēmums 77/270/Euratom (1977. gada 29. marts), ar ko Komisiju pilnvaro piešķirt Euratom aizdevumus, lai veicinātu kodolelektrostaciju finansēšanu (OV L 88, 6.4.1977., 9. lpp.).
         
            (11)  Sk. jo īpaši Eiropas Parlamenta un Padomes Regulu (ES) Nr. 575/2013 (2013. gada 26. jūnijs) par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012 (OV L 176, 27.6.2013., 1. lpp.).
         
            (12)  Sk. jo īpaši Eiropas Centrālās bankas Regulu (ES) Nr. 468/2014 (2014. gada 16. aprīlis), ar ko izveido vienotā uzraudzības mehānisma pamatstruktūru Eiropas Centrālās bankas sadarbībai ar nacionālajām kompetentajām un norīkotajām iestādēm (VUM pamatregula) (OV L 141, 14.5.2014., 1. lpp.), un Padomes Regulu (ES) Nr. 1024/2013 (2013. gada 15. oktobris), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (OV L 287, 29.10.2013., 63. lpp.).
         
            (13)  Eiropas Parlamenta un Padomes Regula (ES) Nr. 575/2013 (2013. gada 26. jūnijs) par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012 (OV L 176, 27.6.2013., 1. lpp.).
         
            (14)  Eiropas Parlamenta un Padomes Direktīva 2002/87/EK (2002. gada 16. decembris) par papildu uzraudzību kredītiestādēm, apdrošināšanas uzņēmumiem un ieguldījumu sabiedrībām finanšu konglomerātos un par grozījumiem Padomes Direktīvās 73/239/EEK, 79/267/EEK, 92/49/EEK, 92/96/EEK, 93/6/EEK un 93/22/EEK, kā arī Eiropas Parlamenta un Padomes Direktīvās 98/78/EK un 2000/12/EK (OV L 35, 11.2.2003., 1. lpp.).
         
            (15)  Eiropas Parlamenta un Padomes Direktīva 2013/36/ES (2013. gada 26. jūnijs) par piekļuvi kredītiestāžu darbībai un kredītiestāžu un ieguldījumu brokeru sabiedrību prudenciālo uzraudzību, ar ko groza Direktīvu 2002/87/EK un atceļ Direktīvas 2006/48/EK un 2006/49/EK (OV L 176, 27.6.2013., 338. lpp.)
         
            (16)  Eiropas Parlamenta un Padomes Regula (ES) 2015/2365 (2015. gada 25. novembris) par vērtspapīru finansēšanas darījumu un atkalizmantošanas pārredzamību un ar ko groza Regulu (ES) Nr. 648/2012 (OV L 337, 23.12.2015., 1. lpp.).
         
            (17)  Komisijas Deleģētā regula (ES) 2017/583 (2016. gada 14. jūlijs), ar ko Eiropas Parlamenta un Padomes Regulu (ES) Nr. 600/2014 par finanšu instrumentu tirgiem papildina attiecībā uz regulatīvajiem tehniskajiem standartiem par pārredzamības prasībām tirdzniecības vietām un ieguldījumu brokeru sabiedrībām attiecībā uz obligācijām, strukturētā finansējuma produktiem, emisijas kvotām un atvasinātajiem instrumentiem (OV L 87, 31.3.2017., 229. lpp.
            ).
         
         
            (18)  Eiropas Parlamenta un Padomes Regula (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV L 193, 30.7.2018., 1. lpp.).
         
            (19)  Eiropas Parlamenta un Padomes Regula (ES) Nr. 596/2014 (2014. gada 16. aprīlis) par tirgus ļaunprātīgu izmantošanu (tirgus ļaunprātīgas izmantošanas regula) un ar ko atceļ Eiropas Parlamenta un Padomes Direktīvu 2003/6/EK un Komisijas Direktīvas 2003/124/EK, 2003/125/EK un 2004/72/EK (OV L 173, 12.6.2014., 1. lpp.).
      
      
         
            PIELIKUMS
            1.   Pienākuma reizi pusgadā iegādāties minimālo svērto vidējo apjomu 0,05 % apmērā no Savienības un/vai Euratom izsolītā apjoma izpilde
            
            
                        a)
                     
                     
                        Izsoles rīko, izmantojot Komisijas izvēlēta izsoļu nodrošinātāja (“izsoļu nodrošinātājs”) uzturētu izsoļu sistēmu.
                     
                  
                        b)
                     
                     
                        Dalība izsolēs un izsolīto parāda vērtspapīru iegāde notiek saskaņā ar izsoļu nodrošinātāja ierosinātiem un Komisijas apstiprinātiem izsoles noteikumiem. Primārie tirgotāji piekrīt izsoles noteikumiem un ievēro tos.
                     
                  
                        c)
                     
                     
                        Visiem primārajiem tirgotājiem būtu jāsaprot, ka tie rīkojas un piedalās izsolēs uz savu risku un ka Komisija nekādā veidā nav atbildīga par izsoles dalībnieku lēmumiem un jo īpaši par jebkādiem tiešiem vai netiešiem zaudējumiem, kas radušies saistībā ar jebkuru darījumu, ko šādi dalībnieki noslēguši.
                     
                  
                        d)
                     
                     
                        Primārie tirgotāji veic visus pasākumus, lai nodrošinātu, ka tie var piedalīties izsolē, – slēdz līgumus ar izsoļu nodrošinātāju, veic visus dalībai izsolēs nepieciešamos soļus un formalitātes un ievieš dalībai nepieciešamo tehnisko infrastruktūru.
                     
                  
                        e)
                     
                     
                        Komisija nesedz nekādas izmaksas un nenes nekādu atbildību par primāro tirgotāju saistībā ar līgumiem starp izsoļu nodrošinātāju un primāro tirgotāju vai saistībā ar izsoles tehnisko infrastruktūru.
                     
                  
                        f)
                     
                     
                        Primāros tirgotājus var atbrīvot no pienākuma izpildes saskaņā ar 5. panta a) punktu tikai nepārvaramas varas gadījumos, kas jo īpaši neietver darbības traucējumu gadījumus vai tehniskas problēmas saistībā ar infrastruktūru.
                     
                  
                        g)
                     
                     
                        Aprēķinos par apjomu, ko primārie tirgotāji iegādājušies attiecīgajā sešu mēnešu periodā, svērumu piemēro saskaņā ar šādu tabulu:
                        
                  
                        h)
                     
                     
                        Šo aprēķinu piemēro sešu mēnešu periodiem, kas ilgst no janvāra līdz jūnijam un no jūlija līdz decembrim, izņemot pirmo periodu, kas ilgst no pirmās izsoles dienas līdz nākamā sešu mēnešu perioda beigām.
                     
                  2.   Ziņošanas pienākumi
            
            
                        a)
                     
                     
                        Primārie tirgotāji pēc pieprasījuma iesniedz informāciju par riska robežvērtību, ko attiecīgais primārais tirgotājs savas pozīciju pārvaldības nolūkā ir noteicis Savienības un Euratom parāda vērtspapīru tirdzniecības darbībai, kā arī par to, cik lielā mērā riska robežvērtība tiek sasniegta. Iesniedzamo informāciju norāda pieprasījumā.
                     
                  
                        b)
                     
                     
                        Primārie tirgotāji nekavējoties informē Komisiju, ja uz tiem attiecas reitinga paaugstināšana vai pazemināšana, ko veikusi kāda no EVTI atzītām ārējām kredītreitingu aģentūrām saskaņā ar Eiropas Parlamenta un Padomes Regulas (EK) Nr. 1060/2009 (1) 18. panta 3. punktu.
                     
                  
                        c)
                     
                     
                        Primārie tirgotāji nekavējoties paziņo Komisijai par neatbilstību jebkuram no 4. pantā noteiktajiem atbilstības kritērijiem.
                     
                  
                        d)
                     
                     
                        Primārie tirgotāji informē Komisiju par jebkādām izmaiņām kontaktinformācijā, kas paziņota pieteikuma veidlapā, divu nedēļu laikā no dienas, kad izmaiņas stājušās spēkā, izmantojot pieteikuma veidlapai pievienoto veidni.
                     
                  
                        e)
                     
                     
                        Primārie tirgotāji pēc Komisijas pieprasījuma iesniedz tai visu informāciju, kas attiecas uz primārā tirgotāja darbību veikšanu, jo īpaši par savām darbībām primārajā vai sekundārajā tirgū, kuras saistītas ar Savienības un Euratom parāda vērtspapīriem.
                     
                  
               (1)  Eiropas Parlamenta un Padomes Regula (EK) Nr. 1060/2009 (2009. gada 16. septembris) par kredītreitingu aģentūrām (OV L 302, 17.11.2009., 1. lpp.). Saraksts ir pieejams šeit:https://www.esma.europa.eu/supervision/credit-rating-agencies/risk